חוק סדר הדין הפלילי (תיקון מס' 78), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2614, עמ' 500, 2017-03-28T00:00:00+03:00
טרם תיקון החוק התחלקו עבירות הקנס לשני סוגים, הנבדלים בברירת המחדל שהם מציבים: עבירות מסוג ברירת קנס ועבירות מסוג ברירת משפט. בעבירות מסוג ברירת קנס, יקבל האדם הזמנה למשפט, אך נתונה לו האפשרות לתשלום קנס בשיעור שנקבע, חלף קיום המשפט. אם האדם לא נקט כל צעד, יתקיים בעניינו משפט, גם אם הוא לא חלק על ביצוע העבירה. בעבירות מסוג ברירת משפט, יקבל האדם הודעה על תשלום קנס, אך נתונה לו האפשרות להישפט על העבירה, ובלבד שיבקש זאת במפורש, אחרת יועבר הקנס לגבייה. התיקון לחוק ביטל את הסדר עבירות ברירת קנס (למעט חריג אחד בפקודת מניעת זיהום מי-ים בשמן [נוסח חדש], התש"ם-1980), כך שכל עבירות הקנס הן כיום עבירות מסוג של ברירת משפט.